**TKO JE ZA MENE ISUS KRIST?**

 Isus Krist je za mene učitelj, spasitelj i prijatelj.

Isus je za mene učitelj, jer nas je naučio moliti i naučio nas je da trebamo opraštati, da trebamo biti ponizni.

Kao što nas u školi uče profesori i daju nam novo znanje, tako nas Isus uči kako doći na pravi put, do Boga.

Isus Krist je za mene spasitelj, jer je spasio mnoge ljude koji su bili na umoru, da ne umru, slijepima je dao da gledaju, gluhima da čuju, nijemima da govore, a na kraju je umro na križu za sve ljude da ih izbavi od grijeha.

 Isus Krist nas je mnogo naučio o Bogu i darovao nam je život uskraćujući svoj…

 Vesna Stanić, VIII.b

**TKO JE ZA MENE ISUS KRIST?**

 Za mene je Sin Božji jedan od najboljih prijatelja. On je prijatelj kojem mogu sve reći, bilo to dobro ili loše, prijatelj koji me neće nikad ismijavati zbog mojih nedostataka i mana. Njemu mogu reći sve ludosti koje bih htio napraviti u životu. Ali postoji jedan problem u svemu tome. Problem je da ja ne poštujem tog prijatelja kako bih trebao, ne dajem mu previše pažnje i ne družim se baš s njim koliko bi trebao. Mislim da to nije u redu od mene i da bi to trebao popraviti. Više bih vremena htio provoditi s njim.

 Fran Hržić, VIII.b

**TKO JE ZA MENE ISUS KRIST?**

 Isus je za mene učitelj. On mi pomaže shvaćati i prihvaćati sve ljude bez obzira na rasu, religiju, izgled… Naučio me da volim i poštujem svoje roditelje, jer mi oni uvijek žele najbolje i žele mi pomoći. Kad slušam propovijedi na misi neko vrijeme razmišljam o njima i ako mogu, pokušam popraviti svoje ponašanje ili mišljenja. Isus je za mene, također, uzor. I ja bih željela biti tako dobra i nikada ne osuđivati ljude. Htjela bih imati toliko snagu kao On, kad se predao i bio na križu, i takvu hrabrost. Htjela bih pomagati ljudima kojima je potrebno, makar ih malo nasmijati nekom šalom ili… žvakom?

Isus me potiče na bolji odnos prema drugima.

 Valerija Stanec, VIII.a

**TKO JE ZA MENE ISUS KRIST?**

 Isus Krist je ljubav. Isus Krist stvoren je iz ljubavi, stvoren je od ljubavi. Bog je ljubav. Mi ljubimo i pratimo Boga. To radimo iz ljubavi i jer vjerujemo. Vjerujemo jer nam je Isus dokaz.

 Meni je Isus ponos, ne samo moj nego i svakoga koji ga prati, vjeruje, i svakoga koji se pokušava na Njega ugledati. Ugledati se na Njega trebamo svi, On je sve učinio za nas i zato trebamo biti zahvalni. Isus stvara nas kao osobe. Ako mi Njega slijedimo, ako se trudimo biti osoba slična Njemu, ako pokušamo gledati svijet Njegovim očima, uvijek će nam biti dobro. On je primjer.

Mi ljudi Isusa često molimo. To nije sasvim u redu. Mi Isusu zapravo trebamo zahvaljivati, to će se više cijeniti. On će to više cijeniti.

 Kada imamo vjere, imamo sve. Isus u svakom trenutku može promijeniti moj život. Samo Ga trebam slijediti.

 Nika Mogulić, VIII.a